钦定古今图书集成/明伦汇编/人事典/第106卷 > 《还家五首》金·王若虚
## 钦定古今图书集成/明伦汇编/人事典/第106卷 > 《还家五首》金·王若虚

日日他乡恨不归，归来老泪更沾衣。伤心何啻辽东
鹤，不但人非物亦非。

又

荒陂依约认田园，松竹存亡不足论。我自无心更怀
土，不妨犹有“《未招》魂。”

又

山杏溪桃化棘榛，舞台歌榭堕灰尘。春来底事堪行
处，门外流莺枉唤人。

又

回思梦里繁华事，幸及当年乐此身。闲立斜阳看儿
戏，怜渠虚作太平人。

又

艰危尝尽鬓成丝，转觉喧哗不可期。几度哀歌仰天
问，何如还我未生时。